ai4bharat/Pralekha huggingface dataset:
وزارت خزانہ
مرکزی وزیر خزانہ اور کارپوریٹ امور محترمہ نرملا سیتا رمن نے گجرات کے کیواڈیا میں وزارت خزانہ اور کارپوریٹ امور کی وزارت کے چنتن شیویر کی صدارت کی
محترمہ سیتا رمن نے افسران کو تلقین کی کہ وہ حکومت کے وسائل اور تجربے کے وسیع ذخیرے کا بہترین استعمال کریں
امرت کال میں 2047 کے وکشت بھارت کی طرف مارچ میں نوجوان نسلوں کی رہنمائی کی جائے: ایف ایم
چنتن شیویر کے موقع پر مرکزی وزیر خزانہ نے جرات کے کیواڈیا میں جہ 20 انڈیا فنانس ٹریک ٹیم کے ساتھ بھی بات چیت کی
وزارت خزانہ اور کارپوریٹ امور کی وزارت کا تین روزہ چنتن شیویر آج گجرات کے کیواڈیا میں اختتام پذیر ہوا۔ مرکزی وزیر خزانہ اور کارپوریٹ امور محترمہ نرملا سیتا رمن نے مرکزی وزرائے مملکت برائے خزانہ جناب پنکج چودھری اور ڈاکٹر بھگوت کسن راؤ کراڈ کی موجودگی میں چنتن شیویر کی صدارت کی۔
چنتن شیویر میں وزارت خزانہ اور کارپوریٹ امور کی وزارت کے سینئر افسران نے شرکت کی۔ فنانس سکریٹری، محکمہِ اقتصادی امور ، محکمہِ سرمایہ کاری اور عوامی اثاثہ جات کے انتظام ، محکمہِ محصولات ، محکمہِ مالیاتی خدمات  اور کارپوریٹ امور کی وزارت کے سیکرٹریز، چیف اقتصادی مشیر، سی بی ڈی ٹی اور سی بی آئی سی کے چیئرمین نے بھی بحث میں حصہ لیا۔
ایم او ایف اور ایم سی اے کے 100 سے زیادہ سینئر افسران نے آزادانہ اور بے تکلف بات چیت کی کہ کس طرح وزیر اعظم جناب نریندر مودی کے تصور کردہ پنچ پران کو اپنا کر امرت کال کے اہداف کو حاصل کرنے کے لیے نئے سرے سے توجہ دی جائے۔
"امرت کال میں وزارت خزانہ اور کارپوریٹ امور کی وزارت کا کردار"، "ہماری صلاحیتوں کو بڑھانا"، اور "اپنی صلاحیتوں کو بہتر بنانا" کے موضوع پر انٹرایکٹو سیشن منعقد کئے گئے۔
محترمہ سیتا رمن نے افسران کو مشورہ دیا کہ وہ حکومت کے پاس موجود وسیع وسائل اور تجربے کو بہترین طریقے سے استعمال کریں۔ وزیر خزانہ نے امرت کال میں 2047 کے وکست بھارت کی طرف مارچ کی کوششوں کو مزین کرنے کے لیے نوجوان نسلوں کی رہنمائی کرنے پر زور دیا۔
محترمہ سیتا رمن نے افسران پر زور دیا کہ وہ اپنی جستجو کی حد سے آگے بڑھ کر کام کریں اور دوسرے ڈومینز پر بھی اضافی اثر ڈالیں تاکہ خیالات میں ہم آہنگی پیدا ہو جو مجموعی وزارت کے لیے مفید ثابت ہوسکتے ہیں۔
چنتن شیویر کے دوران اپنے اختتامی کلمات میں، مرکزی وزیر خزانہ نے کہا کہ موثریت اور کارکردگی دونوں طویل مدتی رجحان ہیں اور انفرادی اور ادارہ جاتی صلاحیتوں دونوں پر توجہ کے ساتھ اصلاحاتی پالیسی میں مستقل مزاجی عوامی خدمت کی فراہمی کے اہم اجزاء ہیں۔
معلومات کے اوورلوڈ کے رجحان کو تاثیر اور کارکردگی کے خلاف بتاتے ہوئے مرکزی وزیر خزانہ نے اس بات پر زور دیا کہ ایم او ایف اور ایم سی اے دونوں کو عمل کو آسان بنانے کی کوشش کرنی چاہیے اور نہ صرف پوری حکومت کے نقطہ نظر پر توجہ مرکوز کرنی چاہیے بلکہ ترسیل اور مصروفیت کو زیادہ سے زیادہ کرنے کے لیے پوری ملک کو سامنے رکھا جائے۔
محترمہ سیتارامن نے ایم او ایف اور ایم سی اے کے سینئر افسران پر زور دیا کہ وہ نئے داخل ہونے والوں/نوجوان ساتھیوں کی مسلسل رہنمائی کریں۔ مرکزی وزیر خزانہ نے ثقافتی تناظر میں پالیسی کو مسلسل نئے سرے سے ترتیب دینے اور فیصلہ سازی میں ملکیت کا احساس پیدا کرنے پر بھی زور دیا تاکہ کارکردگی کے ساتھ تاثیر کو بڑھایا جا سکے۔
بات چیت کے دوران، مالیات کے مرکزی وزیر مملکت جناب پنکج چودھری نے 2047 تک ترقی یافتہ ملک بننے کے ہندوستان کے سفر کی طرف نتیجہ خیز اہداف کو حاصل کرنے کے لیے اہمیت کے حامل نشانوں کی سمت بندی پر زور دیا۔
صحت اور خاندانی بہبود کی وزارت
ریاستوں ؍ مرکز کے زیر انتظام علاقوں میں کووڈ - 19 کے ٹیکوں کی دستیابی سے متعلق تازہ معلومات
57.15کروڑ سے زیادہ ٹیکے ریاستوں ؍ مرکز کے زیر انتظام علاقوں کو فراہم کئے گئے ہیں
ابھی ایک کروڑ سے زیادہ ٹیکے دستیاب کرائے جانے ہیں
نئی دہلی،24؍ اگست : مرکزی حکومت ملک بھر میں کووڈ – 19 ٹیکہ کاری کے دائرے کو بڑھانے اور اس کی رفتار تیز کرنے کے تئیں عہد بستہ ہے۔ سبھی کو کووڈ – 19 کا ٹیکہ لگانے کا نیا مرحلہ 21 جون 2021 سے شروع ہوا تھا۔ ٹیکہ کاری کی مہم زیادہ ٹیکوں کی دستیابی کے ذریعے بڑھائی گئی ہے۔ یہ ٹیکہ کاری مہم ریاستوں ؍ مرکز کے زیر انتظام علاقوں کو ٹیکوں کی پیشگی طور پر دستیاب واضح تعداد کے ذریعہ بڑھائی گئی تھی تاکہ انہیں بہتر سپلائی چین کے ذریعے ٹیکے فراہم کئے جاسکیں۔
ملک گیر ٹیکہ کاری کے حصے کے طور پر بھارت سرکار ریاستوں اور مرکز کے زیر انتظام علاقوں کو کووڈ کے مفت ٹیکے فراہم کرکے ان کی مدد کر رہی ہے۔ ٹیکہ کاری مہم کے نئے مرحلے میں مرکزی حکومت ٹیکوں کی خریداری کرے گی اور ملک میں ویکسین تیار کرنے والوں سے ٹیکے خریدنے کے بعد انہیں ریاست اور مرکز کے زیر انتظام علاقوں کو مفت سپلائی کرے گی۔ حکومت ویکسین تیار کرنے والوں کے ذریعے تیار کئے جارہے 75 فیصد ٹیکوں کی خریداری کرے گی اور انہیں ریاستوں اور مرکز کے زیر انتظام علاقوں کو سپلائی کرے گی۔
|
|
ویکسین ڈوز
|
|

|
|
سپلائی کئے گئے ٹیکے
|
|
57,15,22,580
|
|
ابھی جو ٹیکے دستیاب کرائے جانے ہیں
|
|
1,00,84,700
|
|
بچے ہوئے ٹیکوں کی دستیابی
|
|
3,29,58,715
بھارت سرکار کے ذریعے اب تک ریاستوں اور مرکز کے زیر انتظام علاقوں کو 75.15 کروڑ سے زیادہ  مفت ٹیکے فراہم کئے گئے ہیں اور براہ راست ریاست کے ذریعے خریداری کے زمرے کے تحت بھی ٹیکے فراہم کئے گئے ہیں۔ ابھی 10084700 ٹیکے دیئے جانے ہیں۔
3.29 کروڑ سے زیادہ  بچے ہوئے اور غیر استعمال شدہ ٹیکے اب بھی ریاستوں اور مرکز کے زیر انتظام علاقوں کے پاس موجود ہیں، جنہیں استعمال کیا جانا ہے۔
۔۔۔۔۔۔۔۔۔۔۔۔۔۔۔۔۔۔

U-8071
(
کامرس اور صنعت کی وزارتہ
کثیر پہلوروابط میں ملک کے ایک کلیدی اور معاشی مفادات کا تحفظ کیا جائے گا: پیوش گوئل
آرسی ای پی کے لیے دعویداروں کے ساتھ وسیع تر تبادلہ خیال: پیوش گوئل
کامرس وصنعت کے وزیر نے ایچ ایل اے جی کی روپورٹ کا اجرا کیا۔
کامرس وصنعت وریلوے کے مرکزی وزیر جناب پیوش گوئل نے ہائی لیول ایڈوائزری گروپ کی رپورٹ کا اجرا کیا۔
اس موقع پر اپنی تقریر میں وزیر کامرس وصنعت نے کہا کہ اس رپورٹ سے ظاہر ہوتا ہے کہ ہندوستان مستقبل میں بیرونی سرمایہ کاری کی انتہائی پرکشش منزل مقصود ثابت ہوگا،جہاں دستیاب تمام مواقع کا انتہائی خوبی کے ساتھ استعمال کیا جائے گا، تاکہ ہندوستان مجموعی گھریلو شرح ترقی میں برآمدات کی ایک ارب امریکی ڈالر کی حصے داری حاصل کرسکے۔ وزیر صنعت و کامرس موصوف نے اس موقع پر مینوفیکچرنگ و سروسیز کی صنعت کے لیے ٹھوس سفارشات پیش کرنے کے لیے ایڈوائزری گروپ کا شکریہ ادا کیا۔
رپورٹ کے اجرا کے بعد موجود حاضرین سے گفتگو کے دوران وزیر کامرس وصنعت موصوف نے یہ یقین دہانی بھی کرائی کہ ہندوستان ہمہ جہت اور کثیر پہلو روابط اور مذاکرات میں اپنے حکمتی اور معاشی مفادات کا ہر قیمت پر تحفظ کرے گا۔ انہوں نے شہریوں سے زور دے کر کہا کہ خوف کا ماحول پیدا کرنے کے بجائے مسائل پر گفتگو، بحث اور انہیں سمجھنے کی کوشش کرنی چاہیے۔ سرکار کبھی بھی کسی بھی تجارتی معاہدے پر مشورے کے بغیر دستخط نہیں کرے گی۔ اس ہائی لیول ایڈوائزری گروپ  نے اپنی یہ رپورٹ ڈاکٹر سرجیت ایس بھلاکی سربراہی میں تیار کی ہے، تاکہ عالمی ماحول کا جائزہ لیا جاسکے اورعالمی امور میں ہندوستان کی حصے داری اور اہمیت میں اضافہ ہوسکے۔
اس ہائی لیول ایڈوائزری گروپ  کے دیگر ممبران میں سابق خارجہ سکریٹری جناب راجیو کھیر، سابق کامرس سکریٹری اور کمپٹیشن ایپلیٹ ٹربیونل کے ممبر جناب سنجیو سانیال، حکومت ہند کے پرنسپل اکنامک ایڈوائزر عادل زینل بھائی، کوالٹی کونسل آف انڈیا کے چیئرمین ڈاکٹر ہرش وردھن سنگھ، عالمی تنظیم تجارت  کے ڈپٹی ڈائریکٹر جنرل ڈاکٹر شیکھر شاہ، این سی اے ای آر کے ڈائریکٹر جنرل ڈاکٹر وجے چوتھائی والے،فارن پالیسی ایڈوائزر ڈاکٹر پلوک گھوش، آئی آئی ایم بنگلور کے جناب جینت داس گپتا، عالمی تنظیم تجارت میں سفیر ہند جناب راجیو کے لوتھرا اورسی آئی آئی کے ڈائریکٹر جنرل ڈاکٹر چندرجیت بنرجی شامل تھے۔
۔۔۔۔۔۔۔۔۔۔۔
م ن ۔س ش۔ ت ع۔
U-4851
(Visitor Counter : 32
وزیراعظم کا دفتر
وزیراعظم نے لوک مانیہ بال گنگا دھر تلک کو ان کے 100 ویں یوم وفات کے موقع پر خراج عقیدت پیش کیا
نئی دہلی، یکم اگست 2020، وزیراعظم جناب نریندر مودی نے لوک مانیہ بال گنگا دھر تلک کو ان کے 100 ویں یوم وفات کے موقع پر خراج عقیدت پیش کیا ہے۔
ایک ٹوئٹ میں وزیراعظم نے کہا،
‘‘بھارت لوک مانیہ تلک کو ان کے100 ویں یوم وفات کے موقع پر نمن کرتا ہے۔ ان کی دانش مندی، حوصلے، انصاف پسندی اور سوراج کے نظریئے سے ہمیں تحریک ملتی رہے گی’’۔
۔۔۔۔۔۔۔۔۔۔۔
م ن۔ ا گ۔ن ا۔

U-4278
(
جدید اور قابل تجدید توانائی کی وزارت
نئی اورقابل تجدید توانائی کے مرکزی وزیر مملکت جناب بھگونت کھوبانے آئی آر ای ڈی اے کی کارکردگی کا جائزہ لیا
نئی اور قابل تجدید توانائی  ، اور کیمیکل اور فرٹیلائزر کے مرکزی وزیر مملکت جناب بھگونت کھوبا نے کل انڈیا ہیبیٹیٹ سینٹر نئی دلی میں آئی آر ای ڈی ایز کے رجسٹرڈ دفتر کا دورہ کیا۔ جناب کھوبانے آئی آئی ای ڈی اے کی کارکردگی اور مستقبل کے روڈ میپ کا جائزہ لیا۔ جس کے بعدکمپنی کے سینئیر عہدےداران کے ساتھ بات چیت کے ایک سیشن کا اہتمام کیا گیا۔
وزیر موصوف اور ایم این آر ای کے سینئیر عہدیداران کا کمپنی کے دفتر میں خیر مقدم کرتے ہوئے آئی آر ای ڈی اے کے چیئر مین اورمنیجنگ ڈائریکٹر  جناب پردیپ کمار داس نے آئی آئی ای ڈی ایز کی سابقہ دوسال کی کارکردگی اور مستقبل کے منصوبوں کو شئیر کیا ۔جناب کھوبا کو شعبوں کی فنڈنگ ، تنوع اور فنڈریزنگ منصوبے اور گزشتہ دو سال کے دوران تجارت کرنے کی آسانی کے لئے اٹھائی گئی پہل قدمیوں کے بارے میں بتایا گیا۔کمپنی کے ذریعہ قابل تجدید توانائی شعبے کے لئے فنڈنگ کی زبردست طلب کو پورا کرنے کے لئے پیش آمدہ چیلنجوں پر بھی تبادلہ خیال کیا گیا۔آئی آر ای ڈی اے کے سی ایم ڈی کے ذریعہ ایک تفصیلی پریزینٹیشن بھی پیش کیا گیا۔
جناب کھوبا نے یہ بات شئیر کی کہ آئی آر ای ڈی اے نے ‘منی رتن ’سے ‘نورتن ’ اور ‘شیڈیول بی ’‘شیڈیول اے’ کے لئے اپ گریڈیشن کے عمل کا آغاز کیا ہے۔ عزت مآب وزیرنے آئی آر ای ڈی اے کو یقین دلایا کہ کمپنی کے ابتدائی پبلک آفرنگ  کے منصوبے پرغٰور کے لئے عمل کو تیز کیا جائے گا۔
جناب بھگونت کھوبا نے اپنی بات چیت میں آئی آر ای ڈی اے کی اپنی ابتدا سے صنعت کے علمبردار ہونے اور قابل تجدید توانائی شعبے کی خدمت کے لئے تعریف کی ۔ انہوں نے کووڈ وبائی مرض کی وجہ سے سب سے زیادہ تجارتی ماحول برا ہونے کے باوجود گزشتہ دوسال میں آئی آر ای ڈی اے کی تعریفی کا رکردگی کو سراہا۔انہوں نے آئی آر ای ڈی اے ٹیم کی ترقی کے مجموعی نقطہ نظر کواختیار کرنے اور آرگنائزیشن کے کام کرنے کے مزاج کی بھی تعریف کی ۔
وزیرموصوف نے آئی آر ای ڈی اے کے سی ایم ڈی جناب للت بوہرہ ، ایم این آر ای کے جوائنٹ سکریٹری اور آئی آر ای ڈی اےکی سی ای او محترمہ منیش سکسینہ کے ساتھ ‘‘ ایمپلائی ہینڈ بک آن وجیلینس ’’ کے دوسرے ورژن کو جاری کیا، جو آئی آر ای ڈی اےکے عہدے داران کے درمیان مختلف طریقہ کار اور عمل کی بیداری میں اضافہ کرے گا۔
عز ت مآب وزیراعظم کے غیر فوصل ایندھنوں سے توانائی کا 50فیصدہدف نیز 2030 تک 500 جی ڈبلیو قابل تجدید توانائی کی صلاحیت کے وژن کے بارے میں جناب بھگونت کھوبا نے آئی آر ای ڈی اےکو نئی اور قابل تجدید توانائی کی وزارت کے ذریعہ مستقل حمایت کی یقین دہانی کرائی تاکہ وہ قابل تجدید توانائی شعبے کی مالیاتی ضروریات کی تکمیل کرسکے ۔
نائب صدر جمہوریہ ہند کا سکریٹریٹ
نائب صدرِ جمہوریہ ہند کا رکشا بندھن کے موقع پر قوم کے لیے پیغام
رکشا بندھن کے مقدس موقع پر ، میں سبھی بھارتیوں کو دِلی مبارکباد اور نیک خواہشات پیش کرتا ہوں ۔
رکشا بندھن کا تہوار بھائیوں اور بہنوں کے پیار کے خوبصورت رشتے کو جوڑتا ہے اور انہیں آپسی اعتماد اور نہ ٹوٹنے والے اور اٹوٹ عہد کے ساتھ جوڑتا ہے ۔
اس رکشا بندھن کے موقع پر ، آیئے ہم اپنی ‘ ناری شکتی ’ کے لیے کھڑے ہونے کا عزم کریں کیونکہ وہ بھارت کو مزید عظمت کی طرف لے جانے کے تئیں عہد بستہ ہیں ۔
دعا ہے کہ یہ تہوار ہماری زندگیوں میں خوشیوں اور مسرتوں میں اضافہ کرے ۔
صحت اور خاندانی بہبود کی وزارت
بھارت میں شفایاب ہونے والوں کی تعداد میں تیزی سے اضافہ ہو رہا ہے اور یہ تعداد 47.5 لاکھ سے آگے نکل گئی ہے
صحت یاب ہونے وا لے نئے کیسوں میں 10 ریاستوں / مرکز کے زیر انتظام علاقوں کا حصہ 73 فیصد ہے
نئی دہلی،25 ستمبر، آج جب بھارت نے ایک دن میں سب سے زیادہ ٹیسٹ کیے گئے یعنی پچھلے 24 گھنٹوں کے دوران تقریباً 15 لاکھ ٹیسٹ کیے گئے،زیادہ تعداد میں مریضوں کے صحت یاب ہونے کا سلسلہ مسلسل جاری ہے۔
47.5 لاکھ  مریض اب تک شفایاب ہوچکے ہیں۔ پچھلے 24 گھنٹوں کے دوران صحت یاب ہونے وا لے مریضوں کی تعداد 81177 ہے۔
صحت یاب ہونے والے کیسوں کی تعداد زیر علاج مریضوں  سے آج تقریباً 38 لاکھ  سے رہی۔
بڑی تعداد میں لوگوں کے صحت یاب ہونے کے ساتھ صحت یابی کی قومی شرح بڑھ کر آج 81.74 فیصد ہوگئی۔
نئے صحت یاب ہونے والے 73 کیسوں کا تعلق 10 ریاستوں / مرکز کے زیر انتظام علاقوں یعنی مہاراشٹر، آندھراپردیش، کرناٹکا، تمل ناڈو، اترپردیش، اڈیشہ، دہلی، کیرالہ، مغربی بنگال اور آسام سے ہے۔
مہاراشٹرنئے صحت یاب ہونے والے 17000 سے زیادہ کیسوں کے ساتھ سر فہرست ہے۔ ا ٓندھراپردیش میں ایک دن میں 8000 سے زیادہ لوگ صحت یاب ہوئے ہیں۔
پچھلے 24 گھنٹوں کے دوران ملک میں 86052 نئے مصدقہ کیسوں کا پتہ چلا ہے۔
نئے 75 فیصد کیسوں کا ارتکاز 10 ریاستوں/ مرکز کے زیر انتظام علاقوں میں رہا ہے۔ مہاراشٹر میں 19000 سے زیادہ نئے کیس سامنے آئے ہیں۔ آندھراپردیش اور کرناک میں نئے کیسوں کی تعداد 7000 سے زیادہ رہی۔
پچھلے 24 گھنٹوں کے دوران 1141 اموات ہوئی ہے۔ ان میں سے 83 فیصد کا تعلق 10 ریاستوں/ مرکز کے زیر انتظام علاقوں سے ہے۔
کل جن نئی اموات کی اطلاع ملی ہے ان میں سے 40 فیصد مہاراشٹر سے ہیں جہاں 459 اموات ہوئی ہیں۔ اس کے بعد پنجاب اور اترپردیش کا نمبر جہاں بالترتیب 76 اور 67 اموت ہوئی ہیں۔
وزارات ثقافت
یونیسکو کی عالمی ثقافتی ورثہ کی فہرست میں ہندوستان کے پاس 40 مقامات ہیں
آرکیالوجیکل سروے آف انڈیا  نیشنل کنزرویشن پالیسی، 2014 کے مطابق مرکزی طور پر محفوظ یادگاروں کے تحفظ کے لیے خود اپنے رہنما خطوط پر عمل کرتا ہے۔ آرکیالوجیکل سروے آف انڈیا  کے دائرہ اختیار میں 3696 مرکزی طور پر محفوظ یادگاریں/مقامات ہیں۔ وسائل کی ضرورت اور دستیابی کے مطابق یادگاروں/ مقامات کے تحفظ کا کام انجام دیا جاتا ہے۔
فی الحال، ہندوستان کے پاس یونیسکو کی عالمی ثقافتی ورثہ کی فہرست میں 40 مقامات اور یونیسکو کی عارضی فہرست میں 52 مقامات  ہیں۔
عالمی ثقافتی ورثہ کی فہرست میں شامل ہونے کے لیے عارضی فہرست میں کسی بھی جائیداد کا شامل ہونا ایک شرط ہے۔ عارضی فہرست میں اضافہ ایک مسلسل عمل ہے۔ یونیسکو کے آپریشنل گائیڈلائنز، 2021 کے مطابق، صرف ایک جائیداد، ثقافتی یا قدرتی، کو سالانہ نوشتہ کاری کے عمل کے لیے نامزد کیا جا سکتا ہے۔ مزید برآں، کسی بھی مقام کو شامل کرنے کے لیے معیار کی تکمیل، صداقت اور سالمیت کی شرط کو پورا کرنے اور نمایاں عالمگیر قدر کا جواز فراہم کرنے کی ضرورت ہوتی ہے۔
یہ جواب ثقافت، سیاحت اور شمال مشرقی خطے کے ترقی کے وزیر جناب جی کشن ریڈی نے آج لوک سبھا میں دیا۔
نیتی آیوگ
نیتی آیوگ نے غذا میں موٹے اناج کو بڑھاوا دینا – ہندوستان کی ریاستوں / مرکز کے زیر انتظام علاقوں کی بہترین پہل پر ایک رپورٹ جاری کی
نیتی آیوگ نے غذا میں موٹے اناج کو بڑھاوا دینا - ہندوستان کی ریاستوں / مرکز کے زیر انتظام علاقوں کی بہترین پہل پر ایک رپورٹ جاری کی۔ نیتی آیوگ کے وائس چیئر مین سمن کے بیری نے ممبر  ڈاکٹر وی کے پال، ممبر  ڈاکٹر رمیش چندر اور سی ای او بی وی آر سبرامنیم کی موجودگی میں یہ رپورٹ جاری کی۔
اس موقع پر خواتین واطفال بہبود کی وزارت میں ایڈیشنل سکریٹری محترمہ ادتیہ راوت، زراعت وکسانوں کی بہبود کی وزارت میں جوائنٹ سکریٹری محترمہ شبھا ٹھاکر ، اسکولی تعلیم اور خواندگی کے محکمے میں ڈپٹی سکریٹری محترمہ دیپا آنند اور نیتی آیوگ کے سینئر مشیر ڈاکٹر راجیو سین بھی اس موقع پر موجود تھے۔
یہ رپورٹ موٹے اناج کے ویلیو چین کے مختلف پہلوؤں ، خاص طور سے پیدا وار ، پروسیسنگ اور کھپت میں ریاستی سرکاروں اور اداروں کے ذریعہ اپنائی گئی بہترین اور جدید پیش رفتوں کا ایک خاکہ سامنے رکھتی ہیں۔ رپورٹ تین موضوعات پر مبنی ہے۔  موٹے اناج کو بڑھاوا دینے کے لئے ریاستی مشن اور پہل ،  آئی سی ڈی ایس نے موٹے اناج کو شامل کرنا اور  اختراعاتی طریقہ کار کے لئے تکنیکوں استعمال اور تحقیق وترقی - یہ رپورٹ ہماری غذا میں موٹے اناج کی حصہ داری کو بڑھانے اور اسے قومی دھارے میں لانے کے لئے ایک رہنما کی شکل میں کام کرے گی۔
اس موقع پر نیتی آیوگ کے وائس چیئر مین جناب سمن کے بیری نے کہا ‘‘یہ رپورٹ بہت مناسب وقت پر آئی ہے، عزت مآب وزیراعظم نے موٹے اناج کی اہمیت کو بڑھاوا دینے کے لئے اسٹریٹجک قیادت فراہم کی ہے۔ رفتہ رفتہ غذا میں تبدیلی آئی ہے ، جو ماحولیاتی استحکام اور صحت پر پڑنے والے اثرات سے جڑی ہے اور لوگ ملٹس کے طبی ، تغذیاتی وسوجن وغیرہ مسائل میں مدد گار علامتوں کی ستائش کرنے لگے ہیں۔ آگے ہم نے موٹے اناج کو سپر فوڈ کی شکل میں مقبول بنانے اور اسے فیشن میں لانے کے لئے برانڈنگ و مارکیٹنگ کی طاقت کا فائدہ اٹھانے کی ضرورت ہے’’۔
نیتی آیوگ کے ممبر ڈاکٹر وی کے پال نے کہا کہ موٹا اناج تغذیہ سے بھر پور ہے۔ اس طرح کے دستاویز ہونا اہم ہے، کیونکہ یہ عام لوگوں و موٹے اناج کے ڈاٹا ، شواہد کو دیکھنے والوں میں غذا میں اسے شامل کرنے کو لے کر ایک اعتماد پیدا کرے گا۔
نیتی آیوگ کے ممبر پروفیسر رمیش چندر نے کہا کہ ‘‘ہمارے عزت مآب وزیراعظم نے موٹے اناج کو قومی و عالمی سطح پر ایک باعزت درجہ دلانے کے لئے خود مخصوص دلچسپی لی ہے۔ یہ رپورٹ وسیع طور سے پالیسی ، ریاستی مشنوں اور تحقیق و ترقی اور تکنیکی اختراعات کا احاطہ کرتی ہے، تاکہ موٹے اناج کو بڑھاوا مل سکے اور موٹے اناج کے بارے میں لوگ زیادہ جان سکیں گے۔’’
سی او او جناب بی وی آر سبرامنیم نے کہا کہ موٹا اناج ہماری غذا میں بہت عام چیز تھی۔ حالانکہ غذا کی شکل رفتہ رفتہ چاول اور گیہوں کی طرف منتقل ہوگئی۔ شوگر جیسے غیر مواصلاتی امراض میں اضافے کے ساتھ ساتھ موٹا اناج ہماری غذا میں دوبارہ شامل ہو رہا ہے۔ ملک کی تغذ یاتی تحفظ کی سمت میں موٹے اناج میں وسیع امکانات موجود ہیں۔ ہمارے عزت مآب وزیراعظم نے موٹے اناج کو غذا کے قومی دھارے میں لانے میں اہم رول ادا کیا ہے اور یہ رپورٹ اس میں اہم معاون ثابت ہوگی۔’’
غذا میں موٹے اناج کو بڑھاوا –ہندوستان کی ریاستوں / مرکز کے زیر انتظام علاقوں میں بہترین پہل، رپورٹ دیکھنے کے لئے یہاں کلک کریں
۰۰۰۰۰۰۰۰

U-4560
(Visitor Counter : 76
وزارت دفاع
کار نیکوبار کے ایئر فورس اسٹیشن پر سورنم وجے ورش جیت مشعل
اہم جھلکیاں:
- اس موقع پر باقاعدہ ایک تقریب کا اہتمام کیا گیا۔
- 1971کی جنگ میں بھارت کی جیت کی یاد منانے کے لئے تقریب میں سابق فوجیوں کی عزت افزائی کی گئی۔
- جیت کی مشعل کے ساتھ مسلح افواج کے 200 جوانوں نے جیت کی دوڑ میں شرکت کی۔
- سبز بھارت مہم کے حصے کے طور پر شجر کاری کی مہم کا اہتمام کیا گیا۔
1971کی جنگ میں بھارت کی جیت کی یاد منانے کے لئے سورنم وجے ورش 2021 کو سورنم وجے ورش کے طور پر منایا جا رہا ہے۔ اس موقع پر جیت کی مشعل کی دوڑ کے ساتھ کارنیکوبار کے ایئر فورس اسٹیشن پر باقاعدہ ایک تقریب کا اہتمام کیا گیا ہے۔ تقریب جیت کی مشعل کی آمد کے ساتھ شروع ہوئی، جس کی بعد میں باقاعدہ ایک سلامی کے ساتھ عزت افزائی کی گئی۔
اس تقریب میں کار نیکوبار کے ڈسٹرکٹ کمشنر جناب یش چودھری ، دیگر سینئر سول اور فوجی افسران اور سابق فوجیوں نے شرکت کی۔ تقریب میں 1971 کی جنگ اور خصوصا تاریخی جیت میں مسلح افواج کے رول کے بارے میں جانکاری دی گئی۔ کار نیکوبار کے ایئر فورس اسٹیشن کے کمانڈر کی جانب سے اس موقع پر موجود سبھی سابق فوجیوں کی عزت افزائی کی گئی۔
شہیدوں کو خراج عقیدت پیش کرکے اور قومی ترانہ بجا کر تقریب اختتام پذیر ہوئی۔ اس کے بعد جیت کی مشعل کے ساتھ مسلح افواج کے 200 جوانوں نے جیت کی دوڑ میں شرکت کی۔ سبز بھارت مہم کے حصے کے طور پر ایئر فورس اسٹیشن کے حدود میں شجر کاری کی مہم کا بھی اہتمام کیا گیا۔
۔۔۔۔۔۔۔۔۔۔۔۔۔۔۔۔۔۔

U-7988
(Visitor Counter : 135
سائنس اور ٹیکنالوجی کی وزارت
سورن جینتی فیلو کوانٹم ٹیکنالوجیز میں بہتری لانے کے لئے روشنی کے اخراج کو واحد۔ فوٹون پر لانے کے لئے کام کر رہے ہیں
سائنسداں کوانٹم ٹیکنالوجیز کو بہتر بنانے کے لئے سورج کے اخراج کو واحد فوٹون کی سطح پر لانے کے لئےکام کر رہے ہیں۔
فوٹون کی کثافت کے اعداد وشمار جسے ابتدائی ذرات بھی کہتے ہیں، میں مور کے پنکھ کی طرح انجینئرنگ کے توسط سے مسلسل ہونے والے اخراج کو فوٹون کی بناوٹ کی بنیاد پر بدلا جا سکتا ہے۔ یہ بناوٹ روشنی کے اخراج اور پھیلاو کو ایک موثر آلہ کے طور پر کنٹرول کرتی ہے۔ اس لئے کوانٹم اخراج کرنے والوں کو، یہاں تک کہ واحد فوٹون کو بھی بدل کر اعلیٰ موثر لیزر میں بدلا جا سکتا ہے۔
حکومت ہند کے سائنس اور ٹیکنالوجی محکمہ کے اس سال کے سورن جینتی فیلوشپ فاتح انڈین انسٹی ٹیوٹ آف ٹکنالوجی-روپڑکے محکمہ فزکس کے ایسوسی ایٹ پروفیسر ڈاکٹر راجیش وی نائر کو روشنیکی رفتار اور اس کے اخراج پر قابو پانے میں کامیابی ملی ہے۔
ڈاکٹر نائر کا ہدف سورن جینتی فیلوشپ کے توسط سےکوانٹم مواصلات میں واحد فوٹون کو تیز اخراج کی رفتار کے لئے ایٹمی ڈیفیکٹس سے واحد فوٹون سطح تک روشنی کے اخراج کو سمجھنا ہے۔
انہوں نے نائٹروجن ویکنسی  مرکز  کے مطالعات کی تجویز پیش کی ہے جو اخراج کے آس پاس فوٹون کی کثافت میں تبدیلی کے ذریعہ فوٹون کے ڈھانچے سے جڑا ہوا ہے۔ یہ فوٹونک کوانٹم ٹیکنالوجی اور الٹرا۔ سینسیٹیو سینسنگ میں تحقیق اور ترقی کو فروغ دینے کے لئے ضروری ہے۔
اس شعبے میں موجودہ تحقیق کے بارے میں مزید معلومات www.iitrpr.ac.in/LaNOM
پر مل سکتی ہیں۔
وزیراعظم کا دفتر
وزیر اعظم نے برلن میں ایک بزنس راؤنڈ ٹیبل کی مشترکہ صدارت کی
وزیر اعظم جناب نریندر مودی نے چانسلر عزت مآب اولاف شولز کے ساتھ ایک بزنس ٹیبل کی مشترکہ صدارت کی۔ اپنے خطاب میں وزیراعظم نے حکومت کے ذریعہ کی جانے والی وسیع بنیاد والی اصلاحات پر زور دیا اور بھارت میں اسٹارٹ اپس اور ایک یونیکورن کمپنیوں کی بڑھتی ہوئی تعداد کا ذکر کیا۔ انہوں نے بزنس لیڈروں کومدعو کیا کہ وہ بھارت کے نوجوانوں میں سرمایہ کاری کریں۔
اس تقریب میں دونوں حکومتوں کے اعلیٰ نمائندوں اور دونوں جانب کے منتخبہ سی ای اوز نے کی شرکت کی، جنہوں نے موسمیاتی تعاون، سپلائی چین؛ ریسرچ اور ڈیولپمنٹ سمیت مختلف موضوعات پر بات چیت کی۔
بزنس راؤنڈ ٹیبل میں درج ذیل بزنس لیڈروں نے شرکت کی:
بھارتی بزنس وفد:
- سنجیو بجاج  صدر نامزد، سی آئی آئی کے چیئرمین اور منیجنگ ڈائریکٹر، بجاج فنسر؛
- بابا این کلیانی، چیئرمین اور منیجنگ ڈائریکٹر، بھارت فورج؛
- سی کے برلا، منیجنگ ڈائریکٹر اور سی ای او، سی کے برلا گروپ؛
- پونیت چھٹوال، منیجنگ ڈائریکٹر اور سی ای او انڈین ہوٹلز کمپنی لمیٹڈ؛
- سلیل سنگھل، چیئرمین ایمریٹس، پی آئی انڈسٹریز؛
- سومنت سنہا، چیئرمین اور منیجنگ ڈائریکٹر، رینیو پاور اور صدر، اسوچیم؛
- دنیش کھارا، چیئرمین اسٹیٹ بینک آف انڈیا؛
- سی پی گرنانی، منیجنگ ڈائریکٹر اور سی ای او، ٹیک مہندرا لمیٹڈ؛
- دیپک باگلا، چیف ایگزیکٹو آفیسر اینڈ منیجنگ ڈائریکٹر، انویسٹ انڈیا؛
جرمن بزنس وفد:
- رولینڈ بش، جرمن وفد کے سربراہ، صدر اور سی ای او، سیمنز اور چیئرمین، ایشیا پیسیفک کمیٹی آف جرمن بزنس؛
- مارٹن بروڈرمولر، چیئرمین آف دی بورڈ آف ایگزیکٹو ڈائریکٹرز، بی اے ایس ایف کے؛
- ہربرٹ ڈائس، چیئرمین آف دی بورڈ آف مینجمنٹ، ووکس ویگن؛
- اسٹیفن ہارٹنگ، چیئرمین آف دی بورڈ آف مینجمنٹ، بوش ؛
- ماریکا لولے، چیف ایگزیکٹو آفیسر اینڈ منیجنگ ڈائریکٹر، جی ایف ٹی ٹیکنالوجیز؛
- کلاز روزن فیلڈ، چیف ایگزیکٹو آفیسر، شیفلر؛
- کرسچن سیوینگ، چیف ایگزیکٹو آفیسر ڈچ بینک؛
- رالف ونٹر گرگسٹ چیئرمین آف دی مینجمنٹ بورڈ ، گائیسیکے+ ڈیورینٹ؛
- جورگن زیسکی، چیف ایگزیکٹو آفیسر، اینرکان؛
۔۔۔۔۔۔۔۔۔۔۔
ش ح۔ا گ ۔ن ا۔
U-4962
(
وزارت اطلاعات ونشریات
بھارت کے 50 ویں بین الاقوامی فلمی میلے کی شروعات اٹلی کی فلم ’’ڈیسپائٹ دی فوگ‘‘ کے ساتھ ہوگی
نئی دہلی 07 نومبر۔بھارت کے 50ویں بین الاقوامی فلمی میلے  کا آغاز ناظرین کو میلے کی پہلی فلم ’’ ڈیسپائٹ دی فوگ  ‘‘ سے مسحور کرنے کے ساتھ ہوگا۔اس فلم کی ہدایت کاری یورپ کے سب سے محترم فلم سازوںمیں سے ایک گوران پاسکال جیوک کی ہے ۔
اٹلی کی ا س فلم میں روم کے ایک چھوٹے سے قصبے میں رہنے والے ریسٹوراں کے مالک پاولو کی کہانی دکھائی گئی ہے ۔ یہ شخص ایک شام کو جب بارش ہورہی تھی ، اپنے کام سے واپس آرہا تھا ۔راستے میں وہ ایک بس اسٹاپ پر سردی سے سکڑے ہوئے اےک بچے کو دیکھتا ہے اوراسے اپنے ساتھ گھر لانے کا فیصلہ کرتا ہے ۔ اس لڑے کا نام محمد ہے اوریہ پناہ گزیں ہے، جو ربڑ کی ایک کشتی میں اٹلی آتے ہوئے راستے میں اپنے والدین سے بچھڑ جاتا ہے۔ بچے کی موجودگی اس کی بیوی ولیریا کو پریشان کردیتی ہے ۔ شروع میں وہ بہت گریزاں ہے اور شبہ میں پڑ جاتی ہے ۔ لیکن بعدمیںوہ اسے رات بھر کے لئے اپنے گھررکھنے پر تیار ہوجاتی ہے ۔ بعدمیں اس کے ذہن میں تبدیلی آتی ہے اور وہ محمدنامی اس بچے کو اپنے گھر ہی میں رکھنے کافیصلہ کرتی ہے ۔
گوران پاسکال جیوک دراصل یورپ کے انتہائی قابل احترام اورآزادہدایت کاروںمیں سے ایک ہیں ۔ وہ بلغراد  میں پیدا ہوئے اور انہوں نے تعلیم مشہور پراگ اسکول آف سنیما  میں حاصل کی ۔ انہوں نے 30 دستاویزی فلمیں اور 18فیچر فلمیں بنائی ہیں۔ ان فلموں کی تعریف انتہائی مایہ نازبین الاقوامی فلمی میلوں کی گئی ہے ، جن میں سے چندیہ ہیں: کینس ، برلین ،وینس ،ٹورنٹو ، سان سیبسچئن ، اس مشہور فلم ساز کو اپنی فلموں کے لئے متعدد ایوارڈ اور اعزازات سے نوازا جاچکا ہے ۔
2001 میں ورائٹی انٹرنیشنل فلم گائیڈ میں انہوں اس سال کے دنیا کے پانچ ڈائریکٹروں میں سے ایک قرار دیا گیا تھا۔ 2008 میں نیویارک میں میوزیم آف ماڈرن آرٹ  اور 2010 میں برٹش فلم انسٹی ٹیوٹ  ان کی تمام فیچر فلمیں دکھائی گئی تھیں ۔ اس کے علاوہ ان کے کارناموں کے لئے ایک موضوعی کتاب بھی جاری کی گئی تھی ۔ انہیں کلچر کے میدان میں فرانس کے سب سے اعلیٰ ایوارڈ ’آفیسر ڈیس آرٹس ایٹ ڈیس لیٹرز ‘ سے نوازا گیا تھا۔
2019 بھارت کے بین الاقوامی فلمی میلے  کا 50 واں سال ہے ۔ اس فلمی میلے کو برصغیر ایشیا کے قدیم ترین فلمی میلوں میں شامل کیا جاتا ہے ۔ 50ویں بین الاقوامی فلمی میلے 2019 میں 76 ملکوں کی 200 بہترین فلمیں ،26فیچر فلمیں اور 15 غیر فیچر فلمیں بھارتی سیکشن میں دکھائی جائیں گی ۔ امید ہے کہ اس گولڈن جوبلی ایڈیشن میں دس ہزار سے زیادہ لوگ اور فلم شائقین شرکت کریں گے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-4986
(Visitor Counter : 64